b'\n_START_ARTICLE_\nStolpi Bois-Mauryja\n_START_PARAGRAPH_\nStolpi Bois-Mauryja oziroma Stolpi Boa-Morija (francoski izvirnik: Les Tours de Bois-Maury) je naslov serije belgijskih stripov avtorja Hermanna Huppna, ki je pri\xc4\x8dela izhajati leta 1984.\n_START_SECTION_\nVsebina\n_START_PARAGRAPH_\nZgodba se dogaja v srednjeve\xc5\xa1ki Evropi v za\xc4\x8detku 12. stoletja in v njej spremljamo potujo\xc4\x8dega viteza - sira Aymarja de Bois-Mauryja, ki si prizadeva pridobiti gradi\xc5\xa1\xc4\x8de Bois-Maury, dom svojih prednikov. Pripoved zajema tudi posilstvo kme\xc4\x8dkega dekleta, kar ima za posledico vrsto krvavih dogodkov. Serial velja za velik dose\xc5\xbeek na podro\xc4\x8dju stripa, saj je predstavljen v izjemno realisti\xc4\x8dnem duhu. Hermann v njem prikazuje grobost in nasilje tega obdobja, kratko \xc5\xbeivlkjenjsko dobo, neizobra\xc5\xbeenost prebivalstva, probleme lakote, epidemij in roparjev.\n_START_SECTION_\nDrugo\n_START_PARAGRAPH_\nAlbumi Babette, Eloise de Montgri, Germain, Alda in Rodrigo so prevedeni tudi v angle\xc5\xa1\xc4\x8dini._NEWLINE_Vse albume seriala Stolpov Bois-Mauryja je spisal inn izrisal Hermann Huppen, z izjemo albumov Rodrigo, Dulle Griet in Vassya, kjer je besedila napisal njegov sin Yves H.'